หนี้ประเทศใกล้10ล้านล้าน จ่อทะลุ 60%จีดีพี
หนี้รัฐบาลใกล้ทะลุ 60% สี่เดือนแรกปีงบ 65 กู้ชดเชยการขาดดุลงบประมาณ และการบริหารหนี้แตะ 6 ล้านล้านบาท


6 มี.ค. 2565

กระทรวงการคลัง รายงานสถานะหนี้สาธารณะของประเทศไทย ณ 31 ม.ค. 2565 มีหนี้ 9,734,419 ล้านบาท คิดเป็น 59.88% ของจีดีพี เทียบกับเดือนก่อนหน้า หนี้สาธารณะเพิ่มขึ้นประมาณ 9 หมื่นล้านบาท โดยสัดส่วนหนี้สาธารณเดือนก่อนหน้าอยู่ที่ระดับ 59.61% ของจีดีพีทั้งนี้หนี้่สาธารณะ 4 เดือนแรกของปีงบประมาณ 2565 (ต.ค.2564-ม.ค..2565) มีการกู้ชดเชยการขาดดุลงบประมาณ และการบริหารหนี้ ถึง 5,908,350 แสนล้านบาทนอกจากนี้ในส่วนของการกู้เงิน ภายใต้ พ.ร.ก. COVID-19 พ.ศ. 2563 อยู่ที่ 873,171 ล้านบาท จากกรอบที่ให้กู้ได้ 1 ล้านล้านบาท ขณะที่ เงินกู้ภายใต้ พ.ร.ก. COVID-19 เพิ่มเติม พ.ศ. 2564 กู้ไปแล้ว 328,166 ล้านบาท ใกล้เต็มวงเงิน 5 แสนล้านบาท โดยการกู้เงินจะต้องกู้ภายในสิ้นปีงบประมาณ 2565


ทั้งนี้ปีที่ผ่านมา รัฐบาลพล.อ.ประยุทธ์ จันทร์โอชา ได้ขยายกรอบเพดานสัดส่วนการก่อหนี้สาธารณะจาก 60% ของจีดีพี เป็น 70% ของจีดีพี เพื่อรองรับการกู้เงินชดเชยขาดดุลงบประมาณ 2565 และกู้เงินอื่นเพื่อรองรับการแก้ไขปัญหาเศรษฐกิจจากผลกระทบจากโควิด